बॉलीवुड की कई फिल्मों में काम कर चुके पाकिस्तानी अभिनेता व गायक अली जफर ने लाहौर में गायिका मीशा शफी पर 100 करोड़ रुपये की मानहानि का मुकदमा किया है। मीशा ने गत अप्रैल में सोशल मीडिया के जरिये अली पर यौन उत्पीड़न का आरोप लगाया था। अली ने इसे नकारते हुए मीशा को कानूनी नोटिस भेजा था। इसमें उन्होंने कहा था कि इस झूठे आरोप से मेरी छवि को काफी नुकसान पहुंचा है। इसके लिए सार्वजनिक रूप से मुझ से माफी मांगें और अपना ट्वीट डिलीट करें, नहीं तो आपके खिलाफ कानूनी कार्यवाही की जाएगी।